3บลจ.เฮโลขายกองเกาหลี อายุ11เดือนจ่าย2%ต่อปี
&nbsp;
18 ส.ค. 2554

โพสต์ทูเดย์ — 3 บลจ.เปิดขายกองทุนเกาหลีใต้อายุ 11 เดือน “ทหารไทย” ส่งยาวเกือบ 2 ปีให้เลือกเพิ่ม ผลตอบแทนขึ้นเล็กน้อย
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า บริษัทเปิดจำหน่ายกองทุนเปิดกรุงไทย ฟอเรน ฟิกซ์อินคัม 11 เดือน2 (KTF11M2) ระหว่างวันที่ 2329 มิ.ย. 2553 อายุโครงการ 11 เดือน มูลค่า 1,500 ล้านบาท ลงทุนในพันธบัตรภาครัฐประเทศเกาหลีใต้ทั้ง 100% อันดับเครดิตที่ AA โดยฟิทช์ ผู้ลงทุนจะได้รับผลตอบแทนประมาณการที่ 2% ต่อปี 
นอกจากนี้ บริษัทได้เปิดเสนอขายรอบใหม่ สำหรับกองทุนเปิดกรุงไทยสมาร์ท อินเวส 6เดือน3 ( KTSIV6M3 ) ในวันที่ 2125 มิ.ย.2553 อายุโครงการ 6 เดือน เป็นกองทุนที่เน้นลงทุนในพันธบัตรภาครัฐในประเทศ 13% หุ้นกู้ธนาคารดอยซ์แบงก์ เอจี 24% ตั๋วแลกเงินบมจ.สวนอุตสาหกรรมโรจนะ 20% เงินฝาก/ บัตรเงินฝาก /ตั๋วแลกเงินของ ธนาคารสินเอเชีย 19% และธนาคารทิสโก้ 24% ของมูลค่าทรัพย์สินสุทธิของกองทุนรวม โดยผู้ลงทุนจะได้รับผลตอบแทนประมาณการที่ 1.10% ต่อปี โดยทั้ง 2 กองทุนผู้ลงทุนไม่เสียภาษีหัก ณ ที่จ่าย 
สำหรับอัตราผลตอบแทนของพันธบัตรภาครัฐเกาหลีใต้ปรับตัวเพิ่มขึ้นเล็กน้อย เนื่องจากตลาดเริ่มมองถึงความเป็นไปได้ที่ธนาคารกลางของเกาหลีอาจมีมติปรับขึ้นอัตราดอกเบี้ยในไตรมาส 3 ประกอบกับพันธบัตรของเกาหลีใต้ไม่ได้ถูกรวมเข้าในการคำนวณดัชนี World Government Bond Index (WGBI) จึงทำให้มีแรงเทขายออกจากนักลงทุนต่างชาติ 
ทั้งนี้ ถึงแม้ว่าอัตราผลตอบแทนของพันธบัตรเกาหลีใต้ปรับตัวเพิ่มขึ้นเล็กน้อย แต่ในตลาดอัตราแลกเปลี่ยนยังผันผวน ซึ่งผู้ลงทุนจะไม่ได้รับผลกระทบ เนื่องจากกองทุนป้องกันความเสี่ยงจากอัตราแลกเปลี่ยนทั้งจำนวน 
นายสมจินต์ ศรไพศาล กรรมการผู้จัดการ บลจ.ทหารไทย กล่าวว่า บริษัทได้เปิดขายกองทุนเปิดทหารไทยพันธบัตรเกาหลีใต้รุ่นที่ 85 อายุกองทุนประมาณ 1 ปี 11 เดือนให้ผลตอบแทนหลังหักค่าใช้จ่ายประมาณ 2.55% 
สำหรับรุ่นที่ 90 อายุของกองทุนประมาณ 11 เดือน ให้ผลตอบแทนหลังหักค่าใช้จ่ายประมาณ 2.00% ผู้สนใจสามารถลงทุนด้วยมูลค่าการลงทุนขั้นต่ำ 2,000 บาท โดยผู้ลงทุนประเภทบุคคลธรรมดาได้รับการยกเว้นภาษี ทั้ง 2 กองทุนได้กำหนดให้มีการทำสัญญาปกป้องความเสี่ยงจากอัตราแลกเปลี่ยนเต็มจำนวน เปิดขายวันที่ 2329 มิ.ย. 2553 
“บริษัทฯ คาดว่าจะได้รับการตอบรับด้วยดีเช่นเดิมเพราะอัตราผลตอบแทนของกองทุนยังคงน่าสนใจมากกว่าอัตราดอกเบี้ยเงินฝากในประเทศไทย ขณะที่ความเสี่ยงของประเทศที่เข้าไปลงทุนคือประเทศเกาหลีใต้อยู่ในระดับต่ำและยอมรับได้ เพราะได้รับการจัดอันดับความเชื่อถือในระดับสากลจากสถาบันฟิทช์ เรตติ้ง ที่ระดับ A+ ถือเป็นทางเลือกที่น่าสนใจในการบริหารและจัดการเงินลงทุนในช่วงที่สถานการณ์ทางเศรษฐกิจมีความผันผวน ขณะเดียวกันก็เป็นการลงทุนในระยะปานกลางที่เหมาะสมไม่นานเกินไป”นายสมจินต์ กล่าว
บลจ.ธนชาต เปิดขายกองทุนเปิดธนชาตตราสารหนี้ต่างประเทศ 60 (TFixFIF60) ลงทุนในพันธบัตรรัฐบาลเกาหลีใต้ อายุโครงการประมาณ 11 เดือน ขายวันที่ 23–29 มิ.ย. 2553